钦定古今图书集成/方舆汇编/职方典/第1488卷 > 澂江府土司考 通志
## 钦定古今图书集成/方舆汇编/职方典/第1488卷 > 澂江府土司考 通志

新兴州土州判

旧有铁炉关，土官王爵初为通事，以麓川功授巡检。后建关于铁炉山，授爵世官。

皇清康熙四年削除。二十二年，复设土州判一员。今

王凤袭

路南州土官

土官秦普，明洪武间归附，授州同。永乐中，升知州。普生禄，禄生福，福无子，有二女相继典州事。至成化中设流，遂失其官。沿至土舍秦世文、秦国选，摄捕盗事。

江川县土巡检

关索岭土官李实，明宣德元年，设巡司于岭上。因地险，流官鲜能称职，邑中公举实为土巡检、土知州。

安插土官刀门俸，其初为镇康州土知州。明正统中，兵讨麓川，应募攻克上江，深入湾甸，后军饷不给者三月，因直𢭏缅地，获思任、思机，累功陞孟定府知府，以其子刀班线为镇康州知州。后门俸入贡京师，思氏馀孽思笑纠木邦攻镇康，杀班线，掠其金牌印信，复攻孟定门。俸次子《刀孟》不能支，挈家奔永昌。时靖远伯班师未久，不能复征，因安置门俸于澂江。传至刀镇国；镇国死，子天荫袭；天荫死，天启元年，子宸才承袭；宸才死，子韬承袭。

皇清平滇赴军前投诚，缴札详奉仍管城守任事。《康》。

熙二十年，大师复滇，韬投诚。固山贝子、总督蔡

巡抚王仍给照管，率西、南二门土军防守府城。韬故，子尚文袭；尚文故，子廷俊袭。康熙五十二年，奉上裁革。

铁炉关土巡检

明王敬，南直应天府上元县人。洪武中，从沐英入滇。子二：添祥、发祥。添祥，正统间从征麓川有功，授嶍峨县土主簿。王杰袭任，尚礼义，乡人悦服。沿至王烈，传弟然。然死，无子，叔扬祖袭。

皇清平滇，扬祖投诚，仍授世职。康熙四年，与王耀祖。

等反擒斩之职除

王周奴功授云南县赤石岩土巡检。王珉明正统间，有功，授医学典科。王爵初为通事。正统初，以麓川功授巡检，后建关铁炉山，世其官。四传至王世和，崇祯中任，坐失遮护行旅，受法司笞，潜遁无迹，其子王先荣袭。

皇清康熙四年，王耀祖反，连坐职除。

土州判

王凤，字瑞初，本州人，明王敬之后也。康熙十九年，征南大将军赖塔讨吴世璠，凤卒，所部诣广西路归诚，授随征总兵官。前导至石门坎、马别河，与敌鏖战，取银锭山先登，以功授州判。州南东山，壤接鲁魁境，为蛮寇门户，因世其官以御之。凤老迪吉由州学附生承袭。。